বড়াল নদী

**বড়াল নদী** বা **বড়াল আপার নদী** বাংলাদেশের উত্তর-পশ্চিমাঞ্চলের রাজশাহী জেলা এবং নাটোর জেলার একটি নদী। নদীটির দৈর্ঘ্য ৮৯ কিলোমিটার, গড় প্রস্থ ৬৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বড়াল আপার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৭। এটি পদ্মা নদীর একটি শাখা নদী।

নদীর কথা বললে সেটা কেবল পানি না, সেটা মানুষের শ্বাস, মাটির দোয়া, গ্রামের হৃদস্পন্দন। বড়াল নদী সেই হৃদস্পন্দনগুলোর একটি। আজ সেটা থমকে আছে... যেনো কাঁদছে নীরবে।

বন্ধুরা, বড়াল নদী মরছে না, আমাদেরই বিবেক মরছে।

ভূমি দখল, ভুল পরিকল্পনা, পলিতে ভরাট… আর আমরা চুপ।

চুপ থাকা মানে অপরাধের পাশে দাঁড়ানো।

কতৃপক্ষের কাছে অনুরোধ না, আবেদন না…

এটা আমাদের বিবেকের ফতোয়া

বড়াল নদীকে বাঁচাতে হবে

দ্রুত, কাঠামোগত, বৈজ্ঞানিকভাবে।

এই নদী কাটলে শুধু পানি চলবে না

চলবে জীবন

চলবে ধানক্ষেতের স্বপ্ন

চলবে কৃষকের হাসি

চলবে ইতিহাস, গান, বংশের স্মৃতি

নদী বাঁচলে আমরা বাঁচি

নদী মরলে আমরাও মরব

শুধু সময়ের ফারাকে

যারা সিদ্ধান্তের চাবি হাতে ধরেন

শুনুন, দেখুন, থমকে যান একটু

দেশের বুকের এই নীল শিরা শুকিয়ে যাওয়ার আগেই

বুদ্ধি, বিবেক আর দায়িত্বের হাতে কাজ দিন

এখনই বড়াল নদী পুনঃখনন করুন

আবার তাকে বইতে দিন

আবার তাকে বলতে দিন

গ্রামবাংলার সেই প্রাচীন সুর...

“জল আছে, জীবন আছে”

🟦 #বড়ালবাঁচাও #নদীইজীবন #বাংলারমাটিবাংলারনদী

## বর্ণনা
বড়াল নদীর উৎপত্তি রাজশাহী জেলার চারঘাট থেকে পদ্মা নদীর শাখা নদী হিসেবে। রাজশাহীর চারঘাট থেকে বাঘা, নাটোরের বাগাতিপাড়া, বড়াইগ্রাম, পাবনার চাটমোহর, ভাঙ্গুড়া ও ফরিদপুর উপজেলার মধ্য দিয়ে বাঘাবাড়ী হয়ে এটি  হুড়া সাগরে মিশে নাকালিয়া নামক স্থানে যমুনা নদীতে পড়েছে। এটি রাজশাহী, নাটোর, পাবনা ও সিরাজগঞ্জ চারটি জেলা ও আটটি উপজেলার মধ্যদিয়ে প্রবাহিত হয়েছে। এটি পদ্মা-যমুনার সংযোগকারী নদী ছিল। এছাড়া এই নদী বাংলাদেশের সবচেয়ে বড় জলাভূমি চলনবিলের পানি প্রবাহের প্রধান সংযোগ নদী। নদীটি তুলনবামূলকভাবে ছোট হলেও এটির নাব্যতা ছিল ভালো, ছিল খরস্রোত। ১৯৮৫ খ্রিষ্টাব্দে এর উৎপত্তিস্থলে, চারঘাটে, বন্যা নিয়ন্ত্রণের লক্ষ্যে একটি বাঁধ নির্মাণ করা হয়। এর ফলে বড়ালে জলপ্রবাহ কমে যেতে থাকে; নদীটির মরণ পক্রিয়া শুরু হয়। বড়ালের উৎসস্থল চারঘাটে একটি জলফটক, ৪৬ কিলোমিটার ভাটিতে আটঘড়ি নামক স্থানে আরও একটি জলফটক, বড়াইগ্রাম উপজেলার বনপাড়া এলাকায় তীরদখল, ১২৫ কিলোমিটার ভাটিতে পাবনার চাটমোহর উপজেলায় ৩টি আড়াআড়ি বাঁধ নির্মাণ এবং দহপাড়ায় আরও একটি জলফটক তৈরী করা হয়। জলফটকগলি নষ্ট হয়ে বন্ধ হয়ে গেলে বড়ালে জলপ্রবাহ শূন্যে নেমে আসে; ধীরে ধীরে বড়াল মরে যেতে থাকে এবং এককালের প্রমত্তা বড়াল নদী ক্রমশ: জলহীন কৃশ খালে পরিণত হয়। যোগাযোগের সুবিধার কারণে বড়াল নদীর দুই পাড়ে আড়ানী বাজার, রুসত্মমপুর পশুহাট, পাঁকা বাজার, জামনগর বাজার, বাঁশবাড়িয়া বাজার, তমালতলা বাজার, বাগাতিপাড়া থানা, দয়ারামপুর সেনানিবাসসহ ইত্যাদি গড়ে উঠেছিল। এগুলোর কর্মকাণ্ডেও ভাটা পড়ে।

## নদী রক্ষার আন্দোলন
ছবির মতো নদী

বাবুল পাঠান 

নদীর পানির রঙ যেমন হয়

পানির সাথে মাটি মিশে একাকার

যে কেউ দেখলেই বলবে হ্যাঁ, এটা পানি

বুড়িগঙ্গার পানির সাথে এর আকাশ পাতাল ফারাক

ঘ্রাণেই মাতোয়ারা একদিকে সুরভি অন্যটিতে অজ্ঞান

নদীর পানি কেমন নগরের মানুষ ভুলতে বসেছে

তাঁদের জন্যই বেঁচে আছে এই ছবির মতো নদী

খুব বেশি দূরে নয় এ নদীর নাম বড়াল নদী

পদ্মার বুক থেকে নতুন শাখায় এর পথ চলা

সর্পিলা নদী কত জেলা উপজেলার হৃদয় ছুঁয়ে

জীবনানন্দের সেই বনলতা সেনের নাটোরের বুক জুড়ে

তারপর মিশে গেছে অনন্ত যৌবনা সুবিশাল যমুনায়।

খরস্রোতা প্রমত্তা বড়ালের হৃদয়ে স্নান করে বাংলা

প্রকৃতির তৃষা মেটাতে নিত্য ডুবে যায় ঘন বরষায়

সে নদীর টুট্টি চেপে ধরে রাঘবের ছায়া চিহ্ন

নদী জল আজ ক্ষীণকায় যৌবন হারায়ে রিক্ত

কেঁদে কেঁদে তবু বয়, চিরন্তন সৌন্দর্য বিলায়ে সিক্ত

মেঘে ঢাকা ঘন কুয়াশা হতে শিশির জমায়

তারপর ধীরেধীরে ছুটে মিঠে জল যমুনার পানে

মৎসরাজীর পাখনায় ভেসে মিশে অনন্ত মোহনায়

নদী মাতৃকা বাংলার যৌবনা ভূমির স্তন-রূপী নদী

ফেনীল নদী খোরাক যোগায় দুইপাড়ে চষে উর্বরা ফসল

সে নদীর বুকে রাক্ষসী থাবা তুলে যে দানব সন্তান

ছবির মতো নদী তার দিকে ছুঁড়ে অশ্রাব্য ধিক্কার...।

স্বরচিত

তারিখ- ২৮/০৭/২৫ খ্রিঃ। 

সময়- ০৭:৪০ মিনিট।

বড়াল নদী,

বাগাতিপাড়া, নাটোর।

## নদী উদ্ধারের পরিকল্পনা

## তথ্যসূত্র

## আরও দেখুন
* বাংলাদেশের নদীর তালিকা
* পদ্মা নদী
* যমুনা নদী
* মেঘনা নদী

## বহিঃসংযোগ

 

বিষয়শ্রেণী:রাজশাহী জেলার নদী
বিষয়শ্রেণী:নাটোর জেলার নদী
বিষয়শ্রেণী:বাংলাদেশের নদী